I Organized er vi ret vilde med det, der på engelsk hedder “open space storage”, altså “åben” opbevaring, hvor man ikke gemmer tingene væk. Det kan f.eks. være hylder og reoler, som du bruger til at opbevare håndklæder, krydderier, kaffe og te eller lignende, så det er nemt tilgængeligt. Ulempen er selvfølgelig, at tingene altid står fremme, hvilket kan betyde at de hurtigere bliver støvede. Om åben opbevaring er det rette for dig, er derfor kun et valg, du kan tage – overvej dine behov, og vælg den løsning, der giver dig den rigtige følelse.